# Panama bilita (yunkexa)
| \| Panama bilita Le scandale de Panama (FR) \| | \| Panama bilita Le scandale de Panama (FR) \| |
| ---------------------------------------------- | ---------------------------------------------- |
| Yunkesik                                       | Henri Meyer                                    |
| Ord                                            | yunkexa                                        |
| Fela                                           | Le Petit Journal                               |
| Sanegara                                       | 31/12/1892                                     |
|                                                |                                                |
| Panama bilita Le scandale de Panama (FR)       |                                                |

| Panama bilita Le scandale de Panama (FR) |

| Tuveli icde Lingeropa |


Panama bilita (yunkexa)
<center><big>'''Panama bilita'''</big> ~ ''Le scandale de Panama'' <small>(FR)</small></center>


{{Teliz_toza}}
Bro Moyses titlanis va Sinay, belisik gu tremafa is keviesa nakila zo ralentar : kabdue brivaxo ke Palais-Bourbon berma ctakafa moavafa kudja dem jaftolafa is nolafa taka renzawer isen sontera va ina va osafa stuterinda nekir. ''«&nbsp;'''Moavaf jaftol''' wan ranyer, isen inaf gertik tid jontik is pirtaf kali malyes viel viele keviera ke teldikeem va sin art avlak ke nugevo ke sinafa zanina diersa onkar&nbsp;»''. Moavaf jaftol ke ''Supplément Illustré'' fela va Baal ok Memnon lodam Tumtaf Suteks vektar, voxen xabe ? Jovleyes va dopewa ke Mwa, krinanik ke koto pako va avonasa lorinda tudiersad. Moe sid, eldavobor dayker, i forgaf erbilok va buktafi roti.

Bak lerdeaksat ke 1892, tire ''Panama bilita'' al vinustar, i tanbata «&nbsp;arienta&nbsp;» tuwidlayasa va III<sup>-eafe</sup> Sokasane. Ferdinand de Lesseps radimida va Suez woday bak 1869 al remruyur, pune va tel ke [[Panama]] koe [[istefa Amerika]] di bokayar. Sistu ta fenkura va walwelfaf narilt artowatas va tamavafa butcara zo tadleyer, voxen kobavera nijud tcazafa loeke dam abdiwira.

Kobuiveteson va konak krinanik isu eldik mu bristura va warzafa wimpara, turestaf Reinach biptik is zdunagesik yoltkiraf gu Cornelius Herz va erba pu konaka krinanik isu eldik al levzilid. Patecta bilitana va «&nbsp;panamevik&nbsp;» is «&nbsp;anaxakirik&nbsp;» lusteyen gan yon yudaf omeltrotiik bokeper, voxen to pulodafa vertuma kotoron zo kulmer...

''«&nbsp;Goxe logunaf korobik ape me zo esteted kire tid deksarsaf ; gan abica mazdafa keldaskira zo gotuvaleatat ; vepokaf bresitolik gire tegijitid, numen dire dum dare, dum re, moavaf jaftol wan ranyeter&nbsp;»''.

Tire kogrupara va tanoya gakesa lanzara anton naavdatar, i va tela va Baïhaut eldik va sanegafa kobavera kiren ban in roklason al welidar. Pursara titir nelkon gaderopafa larde puloda bak libura ke anyusteaksat ke 1893 zo betapatar. Dace [[Georges Clemenceau|Clemenceau]] soe metis anaxakirik, nope intafa pokeuca do Cornelius Herz va intafa deba drasur. Kevyudevaf vedeyevik va varos soe me impavantad voxen seltevik platid nume va lospacka fu rotadled.

[[Narilt ke Panama]] vulkuyun bak rand luxeon di vanpir amerikafa ja.

|style="vertical-align: top;"|
{{Yunkexiyelt
| vergumvelt = Panama bilita
| xanto_vergumvelt = Le scandale de Panama (FR)
| ewava = Veau_d'or_de_Panama_(détail).jpg
| pebuda = Moavaf jaftol, Panama bilita, 1892
| yunkesik = Henri Meyer
| ord = yunkexa
| fela = '''Le Petit Journal'''
| evla = ''31/12/1892''
}}
{{Tuveli:Lingeropa teliz|}}
|}

[[Loma:Bilita|Panama bilita (yunkexa)]]
[[Loma:yunkexa|Panama bilita (yunkexa)]]
[[Loma:Le Petit Journal (fela)|Panama bilita (yunkexa)]]
[{"title": "| Panama bilita Le scandale de Panama (FR) |", "data": {"Yunkesik": "Henri Meyer", "Ord": "yunkexa", "Fela": "Le Petit Journal", "Sanegara": "31/12/1892"}}]